Obec Bziny podľa ustanovenia §6, ods. 1 zákona SNR č.369/90 Zb. o obecnom zriadení v platnom znení, a v súlade so  zákona SNR č. 582 /2004 Z.z.  o miestnych daniach a miestnom poplatku za komunálne odpady a drobné stavebné odpady    v y d á v a     toto :
                                                                        
  Všeobecné záväzné  nariadenie č.2/2012 

o povinnosti vypracovať a aktualizovať povodňový plán záchranných prác
právnických osôb a fyzických osôb – podnikateľov.

Obec Bziny   na základe  § 6 zákona č.  369/1990 Zb. o obecnom zriadení v znení neskorších predpisov a v súlade s § 26 ods. 3, písm. a), bod 6 zákona NRSR č. 7/2010 Z.z. o ochrane pred povodňami vydáva toto Všeobecne záväzné nariadenie obce: 

Článok I.
Úvodné ustanovenie
Účelom všeobecne záväzného nariadenia obce  je uloženie povinnosti vypracovať a aktualizovať  povodňový plán záchranných prác  právnickej osobe a fyzickej osobe – podnikateľovi, ktorých stavby, objekty alebo zariadenia na území obce môžu byť postihnuté povodňou. 

Článok II.
Povodňový plán a jeho obsah 
1.	Povodňový plán záchranných prác je dokument organizačného charakteru a technického charakteru. Tvorí ho textová časť a grafická časť, pričom textová časť sa vypracúva a aktualizuje aj v elektronickej forme. 
2.	Povodňový plán právnickej osoby a fyzickej osoby – podnikateľa obsahuje najmä:
Základné údaje o právnickej osobe, fyzickej osobe- podnikateľovi
A)	Zámer zabezpečenia, riadenia a vykonania povodňových záchranných prác
B)	Zoznam orgánov, komisií a štábov, ktoré riadia a zabezpečujú ochranu pred povodňami, vrátane adries, čísiel telefónu, e-mailových adries a čísiel faxu
a)	Obecný úrad
b)	Obecná povodňová komisia / krízový štáb obce  Bziny
c)	 Obvodný úrad životného prostredia v Dolnom Kubíne
d)	 Obvodný úrad v Dolnom Kubíne
e)	 Okresné riaditeľstvo Hasičského a záchranného zboru v Dolnom Kubíne
f)	Koordinačné stredisko integrovaného záchranného systému 
g)	Podľa potreby
-  poskytovatelia záchrannej zdravotnej služby
-  obecný (mestský) hasičský zbor.
      C)     Sily a prostriedky na výkon povodňových záchranných prác
                     Zoznam vecných prostriedkov a osôb vyčlenených na výkon povodňových záchranných prác.
C)	Mená osôb zodpovedných za vykonávanie opatrení na ochranu pred povodňami v povodňovom pláne záchranných prác
-	Mená osôb zodpovedných za vykonávanie opatrení na ochranu pred povodňami v povodňovom pláne záchranných  prác, ich adresy, čísla telefónu a spôsoby vyrozumenia.
-	Mená zástupcov v prípade neprítomnosti osôb uvedených v bode 1.

Článok IV.
Uloženie povinnosti

1.	Na základe Povodňového plánu záchranných prác obce  Bziny  sa na území obce určujú  tieto právnické osoby a fyzické osoby – podnikatelia, ktorých  stavby, objekty alebo zariadenia  môžu byť  postihnuté povodňou:

SLOVLEPEX  a.s.
Ul. Horevodie č. 219
026 01 Bziny
a
PD Bziny
ul. Družstevná č. 164
026 01 Bziny

(ďalej len „subjekty“).

2.	Obec subjektom uvedeným v odseku 1 tohto článku ukladá povinnosť vypracovať povodňové plány záchranných prác a to na základe § 26 ods. 3 písm. a) bod 6  a v súlade s ustanovením § 10 ods. 3 písm. c) zákona č. 7/2010 Z.z. o ochrane pred povodňami v znení neskorších predpisov.
3.	Subjekty, ktoré majú spracovaný povodňový plán záchranných prác podľa predošlých predpisov, sú povinné dať  svoj povodňový plán do súladu s ustanoveniami Vyhl. MŽP SR č. 261/2010 Z.z., ktorou sa ustanovujú podrobnosti o obsahu povodňových plánov a postup ich schvaľovania v znení neskorších predpisov predpisov.
4.	Povodňové plány záchranných prác podľa odseku 2 a 3 tohto článku sú subjekty povinné predložiť obci a to v lehote do 60 dní od účinnosti tohto všeobecne záväzného nariadenia obce. 
5.	Subjekty podľa ods. 1 sú povinné každoročne do 31. júla povodňový plán záchranných prác vypracúvať alebo preskúmavať a podľa potreby aktualizovať a predkladajú ho obci.

Článok V.
Kontrola a sankcie
1.	Priestupku na úseku ochrany pred povodňami sa dopustí ten, kto nevypracoval povodňový plán pre stavbu, objekt alebo zariadenie, ktoré je v jeho vlastníctve, správe a užívaní.
2.	Priestupok podľa odseku 1 prejednáva obec podľa Zákona Slovenskej národnej rady č. 372/1990 Zb. o priestupkoch v znení neskorších predpisov a uloží pokutu do 1 700 eur.
3.	Výnos pokút uložených obcou je príjmom rozpočtu obce.

Článok VI.
Záverečné ustanovenia
1.	Toto VZN bolo schválené Uznesením Obecného  zastupiteľstva  v Bzinách číslo 4/2012, pod bodom A/3  zo dňa 30.11. 2012
2.	Toto VZN nadobúda účinnosť  15 dňom od jeho vyhlásenia. 

Návrh tohto VZN bol vyvesený dňa 13.11.2012 na úradnej tabuli obce Bziny a zverejnený na internetovej stránke obce Bziny. 
 V Bzinách  dňa  03.12.2012 

PhDr. Ján Beňuš
starosta obce Bziny